cyanic-selkie/wikianc huggingface dataset:
Aizupes muiža
Vēsture
Zviedrijas NVO Livslust 1996. gada 26. maijā bijušajās Aizupes muižas ēkās atklāja "Dzīvesprieka" mājas.
Amagera
Amagera (da,, agrāk arī [ˈɑˌmɛˀɐ]) ir Dānijas sala Ēresunda šaurumā. Daļa Kopenhāgenas atrodas Amageras salā.
Rudišķi
Rudišķi ir ciems Lietuvā uz dienvidrietumiem no Jonišķiem. Uz ziemeļiem no Rudišķiem iztek Sidrabe. 1671. gadā Rudišķos uzcelta pirmā kapela.
Amagera
Ģeogrāfija
Sala galvenokārt sastāv no zemām, auglīgām zemēm. Mūsdienās lielākā daļa Amageras ir urbanizēta un neatņemama Lielās Kopenhāgenas sastāvdaļa, lai gan salas dienvidu pašvaldībās Drāgerā un Tornī joprojām ir lauksaimniecības, mežu un dabas teritorijas. Amageru ar Zēlandes salu savieno vairāki tilti, savukārt tilts pāri Ēresunda šaurumam — ar Zviedriju. Divas metro līnijas nodrošina satiksmi ar Kopenhāgenas centru.
Salas austrumu krasta līniju šodien veido pludmales parki Amager Strand un Kastrup Strandpark, kā arī Kopenhāgenas lidosta un Drāgeras osta. Ēresunda tilta sākumā tieši uz austrumiem no Kastrupas ir atrodama maza mākslīgā pussala.
Salas rietumu daļa iepriekš bija klāta ar ūdeni. Pēc dambju būvniecības pagājušā gadsimta trīsdesmitajos gados un teritorijas nosusināšanas tur sākumā bija militārās apmācības zona, bet tagad tur ir aizsargājama teritorija — dabas parks.
Administratīvais iedalījums
Salas ziemeļdaļa pieder Kopenhāgenas pilsētai, tur atrodas tās rajoni: Rietumamagera, Austrumamagera un Kristianshavna. Rietumamageras dienvidos atrodas jaunākais Kopenhāgenas rajons Ērestade. Tajā atrodas Skandināvijas lielākais izstāžu centrs "Bella Center" un tirdzniecības centrs "Field". Pārējā salas daļa sadalīta starp Tornī un Drāgeras pašvaldībām.
Ciparparaksta standarts
Ciparparaksta standarts jeb DSS ir ASV Federālais informācijas apstrādes standarts (FIPS) PUB 186-4. Tas izmanto Ciparparaksta algoritmu (DSA), RSA vai Eliptiskās līknes ciparparaksta algoritmu (ECDSA) kā paraksta algoritmus, kā arī Drošo jaukšanas algoritmu (SHA) kā ziņojumu jaucējvērtību aprēķināšanas algortmu.
2015.—2016. gada Spānijas futbola čempionāta Pirmās divīzijas sezona
2015.—2016. gada Spānijas futbola čempionāta Pirmās divīzijas sezona bija 85. La Liga, Spānijas augstākās futbola līgas, sezona. Tā sākās un noslēdzās. Čempionātā otro gadu pēc kārtas uzvarēja Barcelona futbolisti, kas Spānijas čempionu titulu izcīnīja 24. reizi kluba vēsturē. Sezonas rezultatīvākais spēlētājs bija Barcelona uzbrucējs Luiss Svaress, kas guva 40 vārtus.
Branas pils
Branas pils (ro) ir pils Branā, Rumānijā. Rumānijas nacionālais piemineklis. Atrodas uz robežas starp Transilvāniju un Valahiju.
Pazīstama kā "Drakulas pils", lai arī tā ir tikai viena no daudzām pilīm, kas tiek saistītas ar Brema Stokera romāna "Drakula" galveno varoni. Nav arī apliecināts, ka Stokers zinājis par šo pili. Mūsdienās pilī iekārtots muzejs, kurā apskatāmas karalienes Marijas kolekcionētie mākslas darbi un mēbeles.
Pūjalgu pilskalns
Pūjalgu pilskalns atrodas Kurzemē, Kuldīgas novada Ēdoles pagastā, uz ziemeļaustrumiem no Ēdoles. Reģiona nozīmes kultūras piemineklis. Saglabājusies teika par to, ka 13. gadsimtā te atradusies pils, kas pilskalnā nogrimusi. Uz dienvidiem no Pūjalgu pilskalna atrodas kulta vieta Pūjalgu Barznīcas kalns. Pilskalna datējums — vēlais dzelzs laikmets.
Mirdza Šmithene
Mirdza Šmithene (dzimusi, mirusi ) bija latviešu aktrise. Tēlojusi Jaunajā Rīgas teātrī (1908—1915), Jaunajā Pēterpils Latviešu teātrī (1915—1916), Latvijas Nacionālajā teātrī (vēlāk Drāmas teātris; 1916—1964).
1945. gadā saņēmusi Latvijas Teātra biedrības balvu. 1929. gadā apbalvota ar piektās šķiras Triju Zvaigžņu ordeni. 1954. gadā piešķirts Latvijas PSR Nopelniem bagātās skatuves mākslinieces goda nosaukums.
Vīrs — aktieris un teātra darbinieks Vilis Bergmanis (1892—1976).
Virsīte
Virsīte ir ciems Bauskas novada Svitenes pagastā. Atrodas pagasta dienvidos 5,2 km no pagasta centra Svitenes, 20,7 km no novada centra Bauskas un 87,5 km no Rīgas.
Apdzīvotā vieta atrodas pie autoceļa V1030 (Saulaine–Virsīte–Svitene–Senči), Virsītes upes krastos. Veidojusies ap Virsītes (Wirsiten) pusmuižu.
Marianas salas
Marianas salas (en, ) ir vulkānisku salu virkne Klusā okeāna ziemeļrietumos. Ietilpst divās ar Amerikas Savienotajām Valstīm saistītās teritorijās — Ziemeļu Marianas Salās un Guamā. Salas tradicionāli dalās divās grupās — lielākās un apdzīvotās dienvidu salas (Guama, Rota, Agihana, Tiniana un Saipana) un neapdzīvotās ziemeļu grupas salas. Salu pamatiedzīvotāji ir čamorri.
Vēsture
Arheoloģiskie pētījumi liecina, ka salas apdzīvojuši ieceļotāji no Filipīnām ap 1500.—1400. gadu pirms mūsu ēras. Pirmais eiropietis, kas atklāja salas, bija Fernāns Magelāns 1521. gada 6. martā un nosauca tās par Ladronesu salām (Islas de los Ladrones — ‘zagļu salas’). Pats Magelāns ceļojuma atskaitēs tās dēvēja par Islas de las Velas Latinas — ‘Latīņu buru salas’. 1667. gadā Spānija formāli anektēja salas, nodibināja tur savu koloniju un pārdēvēja par Marianas salām par godu karalienei konsortei, Felipes IV atraitnei Marianai.
1941. gada 8. decembrī, vienlaicīgi ar Pērlhārboras bombardēšanu, Japāna ieņēma arī Guamu. ASV atkaroja visas Marianas salas 1944. gadā. Pēc kara arhipelāga ziemeļdaļu ASV pārvaldīja kā ANO Klusā okeāna salu aizbildniecības teritoriju, bet Guama kļuva par ASV neinkorporētu organizētu teritoriju, piešķirot tās iedzīvotājiem ASV pilsonību. 1958., 1961., 1963. un 1969. gadā notika referendumi par Ziemeļu Marianas salu apvienošanos ar Guamu — ziemeļi nobalsoja par, bet Guamas iedzīvotāji nepiekrita. 1978. gadā ziemeļu daļa ieguva speciālu sadraudzības (Commonwealth) statusu ar ASV.
Aizkraukles Kristus Spēka luterāņu baznīca
Aizkraukles Kristus Spēka luterāņu baznīca ir Latvijas Evaņģēliski luteriskā baznīcas baznīca, kas atrodas Aizkraukles novada Aizkraukles pagastā starp Aizkraukles pilsētu un Aizkraukles staciju.
AirBaltic incidenti
Šajā lapā uzskaitīti 25 gadus pastāvošās Latvijas nacionālās aviosabiedrības airBaltic incidenti. Kompānijas 25 pastāvēšanas gadu vēsturē nedaudzajos incidentos nav gājis bojā neviens cilvēks un tikai 3 guvuši traumas.
DB2
DB2 ir relāciju datu bāzu pārvaldības sistēmas saime, kura tiek veidota kompānijā IBM. Visbiežāk, atsaucoties uz DB2, tiek domāta relāciju datu bāzes pārvaldības sistēma DB2 Universal Database (DB2 UDB).
Realizēšana
2000.gadā datu bāzu vadības sistēma DB2 darbojās uz šādām platformām:
1990.gadā tika arī ražotas DB2 servera versijas priekš OS/2, UnixWare, PTX.
DB2 datu bāzu vadības sistēmu klienti bez jau uzskaitītajām platformām tika ražotas arī priekš SINIX, IRIX, klasiskās Mac OS un MS-DOS, kā arī priekš mobilām Windows CE, Palm OS, Symbian OS platformām (DB2 Everyplace versija).
Sākot ar 2000.gadu papildus komerciāliem produktiem, IBM izplatīja arī bezmaksas DB2 Express-C.
DB2 Express-C ierobežojumi:
Vēsture
DB2 izcelsmes aizsākums ir 1970. gads, kad Edgars Kods, kas strādāja IBM, izstrādāja teoriju par relāciju datubāzēm un 1970. gada jūnijā publicēja modeli datu manipulācijām. Lai realizētu šo modeli, viņš izstrādāja relāciju datu bāzu programmēšanas valodu, un nosauca to par Alpha. IBM izvēlējās turpmāko attīstību uzticēt programmētāju grupai, kura netika pakļauta E. Koda kontrolei. Neievērojot vairākus relāciju modeļa principus, tie realizēja projektu ar nosaukumu "strukturētā angļu valodas vaicājumu valoda" saīsinājumā SEQUEL. Taču tā kā akronīms SEQUEL jau uz to brīdi bija reģistrēts kā preču zīme, nosaukums tika saīsināts līdz SQL - "Strukturētā vaicājumu valoda"
No 1975-1982.gadam, prototips tika izstrādāts IBM kompānijā ar nosaukumu System Relational. SQL valoda pirmo reizi tika īsteno tieši IBM produktā - System R, bet šai sistēmai bija pētnieciska nozīme, bet komerciālu produktu, kurā būtu realizēta SQL pirmā izstrādāja kompānija Oracle 1979. gadā.
Savu nosaukumu DB2 ieguva 1982. gadā, kad tika izlaista pirmā komerciālā VM versija ar nosaukumu SQL/DS, un pēc tam MVS versija ar nosaukumu DB2.
Īpatnības
Pie DB2 atšķirības iezīmēm ir pieskaitāms SQL dialekts, kas nosaka, ar dažiem izņēmumiem, tikai deklaratīvas valodu konstrukciju nozīmes, un spēcīgs daudzfāzu optimizētājs. Atšķirībā no citiem SQL dialektiem, SQL DB2 ir vāji attīstīta (ilgu laiku vispār nebija) saglabāto procedūru valoda, un tādējādi, viss tika atbalstīts uz vaicājumu deklaratīvo rakstību. Tai pašā laikā SQL DB2 skaitļošanas ziņā ir pilnīga, tas ir, ļauj deklaratīvā formā noteikt jebkuru ieejas datu un rezultātu atbilstību. Tas tiek panākts arī pateicoties tam, ka tiek izmantotas rekursīvas, un citas datu apstrādes manipulācijas.
Pateicoties IBM prioritātēm relācijas teoriju attīstībā un uzņēmuma pozīcijai datoru industrijā, DB2 SQL dialektam ir nozīmīga ietekme uz SQL ANSI/ISO standartu izveidošanu.
Saglabātās procedūras DB2 netiek plaši izmantotas, un tradicionāli saglabāto procedūru rakstīšanai izmanto parastas augsta līmeņa programmēšanas valodas (C, Java, PL/I, COBOL u.c.), tas ļauj programmētājam viegli noformēt vienu un to pašu kodu kā daļu no pielikuma, vai arī kā saglabāto procedūru, atkarībā no tā, vai to labāk izpildīt uz klienta vai servera. Pašlaik DB2 ir arī īstenots SQL paplašinājums saglabātajām procedūrām atbilstoši ANSI SQL / PSM standartam.
Uzlabojot drošības sistēmu integrāciju datorā tika veiktas izmaiņas un DB2 nesatur savu lietotāju autentificēšanas sistēmu, bet tas integrējas ar operētājsistēmas vai specializētu serveru drošības rīkiem. DB2 ietvaros tiek veikta tikai lietotāju autorizācija, kurus sistēma ir autentificējusi.
DB2 ir vienīgā vispārējas nozīmes relāciju datu bāzes vadības sistēma, kuras realizācija notiek aparatūras programmatūras līmenī (IBM i sistēmās, kā arī IBM System z lieldatoru aparatūrā ir īstenoti līdzekļi DB2 atbalstam).
Mūsdienīgās DB2 versijas sniedz paplašinātu atbalstu XML datu izmantošanai, tostarp arī darbības ar atsevišķu XML dokumenta elementu.
Kļūdu apstrāde
Lieliska SQL servera DB2 īpašība ir iespēja apstrādāt kļūdas. Šim nolūkam tiek izmantota SQLCA (SQL Communications Area – SQL saziņas lauks) struktūra, kas pēc katras SQL izteiksmes izpildes atgriež kļūdu ziņojumus.
SQLCODE struktūras lauki un to nozīme
Galveno, bet ne vienmēr lietderīgo, kļūdu diagnostiku satur SQLCODE (datu tips - vesels skaitlis) lauks, SQLCA blokā. Tas var pieņemt šādas vērtības:
SQLERRD (datu tips - masīvs ar 6 veseliem skaitļiem). Apraksta pēdējā SQL operatora izpildes rezultātu:
Hromosfēra
Hromosfēra (no sengr. χρομα — krāsa; σφαίρα — sfēra) ir relatīvi plāns slānis (10 000 km) virs fotosfēras. Hromosfēra ir visai viegli novērojama pilna Saules aptumsuma laikā kā sārta josla ap aptumšoto Saules disku. Hromosfērā notiek t.s. Saules uzliesmojumi — pēkšņi, visai īslaicīgi procesi, kuru laikā pastiprināti intensīvi tiek izstarots rentgenstarojums, ultravioletais starojums, radiostarojums un dažreiz pat redzamā gaisma. Hromosfērā atrodas arī protuberanču pamatnes.
Saules hromosfēra
Šīs Saules atmosfēras daļas nosaukums ir saistīts ar tās sarkanīgo krāsu, jo tās redzamajā spektra daļā dominē sarkanā H-alfa ūdeņraža izstarotā līnija. Hromosfēras augšējai robežai nav izteikti gludas virsmas, no tās pastāvīgi nāk ārā karsti izvirdumi, ko sauc par spīkulām (tādēļ 19. gadsimta beigās itāļu astronoms Anželo Sekki, novērojot hromosfēru teleskopā, salīdzināja to ar degošu prēriju).
Iedalījums
Hromosfēras temperatūra ar augstumu palielinās no 4000 līdz 15 000°K. Hromosfēru ir pieņemts iedalīt divās zonās:
Pētīšana
Saules hromosfēras blīvums ir neliels, tāpēc tās spožums ir nepietiekams, lai to novērotu parastos apstākļos. Bet pilna Saules aptumsuma laikā, kad Mēness aizsedz spožo fotosfēru, virs tās izvietotā hromosfēra kļūst redzama. To var novērot jebkurā laikā ar speciālu optisku filtru palīdzību. Lai novērotu dažādas specifiskas Saules hromosfēras struktūras vislabāk noder filtrs, kas laiž cauri kādu spilgtu hromosfēras izstarotu gaismas spektra līniju. Kā jau iepriekš minēts, vispirms jau tā ir sarkanā H-alfa (Hα) līnija no Balmera sērijas ar viļņa garumu 656,3 nm, kas Saules uzņēmumam dod sarkanīgu nokrāsu. Tāpat plaši tiek lietoti divi jonizētā kalcija violeto Fraunhofera līniju filtri, kas Saules uzņēmumiem dod zilganu nokrāsu. Tās ir Ca II K (393,4 nm) un Ca II H (396,8 nm) līnijas. Galvenās hromosfēras struktūras, kas ir redzamas šajās līnijās, ir:
Zvaigžņu hromosfēra
Hromosfēra ir ne tikai Saulei, bet arī citām zvaigznēm. Taču to novērošana ir saistīta ar daudz lielākām grūtībām, nekā Saules hromosfēras novērošana.
Toms Kotons
Tomass Braients Kotons (Thomas Bryant Cotton, dzimis ) ir Amerikas Savienoto Valstu politiķis, pārstāv Republikānisko partiju. Kopš 2015. gada ir ASV senators, pārstāvot Ārkanzasas štatu. Pirms kļūšanas par ASV senatoru Kotons bija ASV pārstāvju palātas deputāts, no 2013. līdz 2015. gadam pārstāvot Ārkanzasas 4. kongresa apgabalu.
Pēc Hārvarda Universitātes absolvēšanas 2002. gadā Kotons vienu gadu strādāja par juriskonsultantu Vašingtonā, juridiskajā firmā. 2005. gada janvārī Kotons iestājās ASV Armijā. 2006. gada maijā Kotons tika norīkots piedalīties Irākas brīvības operācijā, kuras gaitā viņš tika nosūtīts uz Bagdādi.
2006. gada decembrī Kotons tika paaugstināts par pirmo leitnantu divīzījā. 2012. gadā viņš pameta armiju, lai kandidētu uz ASV pārstāvju palātu. 2012. gada novembrī viņš uzvarēja Ārkanzasas 4. kongresa apgabala vēlēšanās, un 2013. gada janvārī kļuva par ASV pārstāvju palātas deputātu.
2014. gadā Kotons kandidēja uz ASV Senātu. 2014. gada ASV Senāta vēlēšanās Ārkanzasā viņš uzvarēja pār Demokrātiskās partijas oponentu Marku Praioru, saņemot 56.5% balsu.
Agriza
Agriza (ru, tt) ir pilsēta Tatarstānā Krievijas Federācijā. Agrizas rajona administratīvais centrs. 2017. gadā pilsētā dzīvoja 19,7 tūkstoši iedzīvotāju. No tiem 59% bija tatāri, 25% — krievi un 8% — marieši. Pilsēta atrodas 306 km uz austrumiem no Kazaņas un 36 km uz dienvidiem no Iževskas. Dibināta 1646. gadā, pilsētas statuss kopš 1938. gada.
DBase
dBase ir viena no plaši izplatītām datu bāzu vadības sistēmām, kā arī programmēšanas valoda, ko tajās izmanto. Tā ir pirmā datu bāzes pārvaldības sistēma, kas izveidota IBM saderīgiem personālajiem datoriem. Pati pirmā šīs saimes datubāzes vadības sistēma saucās dBase II, un to izlaida kompānija Ashton-Tate 1980.gadā priekš CP / M, vēlāk parādījās arī versija s priekš Apple II, Apple Macintosh, UNIX, VMS un IBM PC. PC versija, kā arī tai sekojošās versijas dBase III un dBase IV vairākus gadus bija viena no pārdotākajām programmām. Ilgu laiku dBase netika pārnesta uz Microsoft Windows, kā rezultātā šajā programmu nišā tai radās spēcīgi konkurenti - Paradox, Clipper, FoxPro un Microsoft Access. dBase programmēšanas valoda un datņu formāti ir kļuvuši par rūpnieciskiem standartiem.
Tā kā dBase datu formāts nebija slēgts 80. gadu vidū, daudzi uzņēmumi sāka ražot savu dialektu un savas sistēmas versijas. Tā rezultātā radās daudzas programmas, kuras bija līdzīgas dBase, piemēram, dBase - FoxPro (mūsdienīgais Visual FoxPro), Arago, Force, dbFast, Clipper, Xbase + +, Flagship, Recital, codebase, MultiBase, Harbour / xHarbour. Kopīgi tās visas tiek sauktas par xBase.
Izveidošanas vēsture
NASA inženieris Vaijens Reitlifs (Wayne Ratliff), kurš tajā laikā strādāja JPL, uzrakstīja datu bāzu pārvaldības sistēmu saskaņā ar savu redzējumu par šo toreiz jauno tehnoloģiju. Autors piešķīra programmai vērienīgu nosaukumu "Vulkāns", un centās (bet bez lieliem panākumiem) to pārdot. Reiz "vulkāns" nokļuva Džordža Teita (George Tate) (gudrs biznesa vīrs, kurš nodarbojās ar programmatūras biznesu) redzeslokā.
Džordža liktenis būtībā atgādina reklāmas pastkarti par amerikāņu dzīvesveidu - tas ir tipisks stāsts par "self-made-Man". Izraidīts no skolas, neiegūstot kvalifikāciju un īpašiem nākotnes plāniem, jaunietis kļuva par vieglu mērķi militārajiem vervētājiem. Džordžs Teits dienēja ASV Gaisa spēkos un vēlāk strādāja par radioiekārtu meistaru. 1974. gadā kopā ar citiem entuziastiem, viņš nopirka komplektu datora salikšanai "Altair". Pabeidzot montāžu, Džordžs Teits pēkšņi atklāja, ka visas viņa zināšanas par mašīnu aprobežojas ar to, ka viņš zin, kā tā ieslēdzas. Entuziasms apgūt šo jomu bija tik spēcīgs, ka iesācējs laika gaitā, ne tikai apguva sākotnējās datora lietošanas "gudrības", bet kļuva par lielu ekspertu šajā jomā. Vēl jo vairāk tāpēc, ka tajā laikā, lai apgūtu datoru bija jābūt labām zināšanām radioelektronikā, bet arvien pieaugošais parasto lietotāju skaits bija, maigi sakot, tālu prom "no visas šīs gudrības" tāpēc cilvēkam, kurš nodarbojās ar radioelektronikas labošanu bija visas iespējas izvirzīties šajā jomā. Džordžs Teits sāka piestrādāt remontējot datorus, un pēc tam uzsāka darbu uzņēmumā, kas ražoja datoru termināļus, par pārdošanas vadītāju. 1980.gadā viņš un viņa draugs Hels Lešlijs (Hal Lashley) sāka nodarboties ar programmatūras pārdošanu. Padzirdējis par, tolaik maz pazīstamo, sistēmu "Vulkāns" Teits un Lešlijs parakstīja līgumu ar Ratlifu, kas nodrošināja to ekskluzīvās tiesības izplatīt šo programmu. Tā kā tolaik uz nosaukumu "Vulkāns" jau cita kompānija bija paziņojusi savas tiesības, partneri izlēma šo produktu nosaukt citā vārdā.
dBase II
Nosaukumu "dBase II" piedāvāja reklāmas aģents. Pēc viņa teiktā, tas izklausījās ļoti cienījami, no tehniskā viedokļa un turklāt ir smalks mājiens, ka šis ir jaunāka un šķietami uzlabota tās priekšteces – dBase sistēmas versija.
Protams nekādas priekšteces šai sistēmai nebija, tomēr dBase II sistēmai tiešām bija priekšrocības salīdzinājumā ar citām programmām, kas bija vērstas uz šīs tipa problēmu risinājumu.
1981. gada janvārī visā valstī sākās šīs sistēmas reklamēšana, un drīz vien tā kļuva par jauno "bestselleru." Un, gandrīz tikpat ātri Ratlifs, Lašlijs un Teits pievienojās arvien pieaugošajām miljonāru rindām, kas savu bagātību bija ieguvuši uz programmatūras rēķina.
dBase III
dBase III un tās uzlabotā versija dBase III+ parādījās 1986. gadā. Aprīkota ar oriģinālu izstrādes vidi un dažiem datu manipulācijas līdzekļiem, tās kļuva par populārākajām DBVS priekš IBM PC. Pateicoties dBase III+ panākumiem, tirgū uzradās daudzi klonējumi un programmēšanas valodas, kuru apkopojumu raksturoja ar jēdzienu "xBase". Kompānija Fox Software Inc, kura izlaida savu datu bāzu vadības sistēmas versiju ar nosaukumu FoxBase, sasniedza ievērojamus panākumus. Tās sastāvā bija pseidokompilators, kurš ievērojami paātrināja gala lietojuma darbību, un bija pietiekami ērta izstrādes vide. FoxBase priekšrocības ātri vien izvirzīja to komerciālo datu bāzu vadības sistēmu priekšplānā, taču 1987. gadā iznāca kompilators Clipper Summer'87 kas kļuva par galveno speciālistu izstrādātāju līdzekli.
Nīderlandieši
Nīderlandieši (nl) jeb holandieši ir Nīderlandes pamatiedzīvotāji un pilsoņi, kā arī citu valstu (galvenokārt Dienvidāfrikas, ASV, Kanādas) pilsoņi, kas pieder pie nīderlandiešu etniskās grupas. Vairums nīderlandiešu runā nīderlandiešu valodā, tās ziemeļu provincēs Frīzlandē un Groningenā tiek lietota arī rietumfrīzu valoda un lejasvācu valoda. 19. gadsimta sākumā par nīderlandiešiem sauca visus tālaika Nīderlandes karalistes iedzīvotājus tagadējās Beļģijas, Nīderlandes un Luksemburgas (Beniluksa) teritorijās. Kopā ar flāmiem nīderlandieši veido vienu valodas un kultūras kopu.
Vēsture
Nīderlandiešu kā patstāvīgas nācijas veidošanās aizsākās 1581. gadā, kad no Spānijas karalim Felipem II pakļautajām Septiņpadsmit provincēm jeb "Zemajām zemēm" septiņas ziemeļu provinces atdalījās un pasludināja Zemo zemju Apvienoto provinču republikas izveidi. Vadošo lomu šajā savienībā spēlēja Holandes grāfiste, kuras vārdā sāka dēvēt arī pārējo neatkarīgo Nīderlandes ziemeļu provinču iedzīvotājus.
Astoņdesmit gadu karu (vēsturē pazīstams arī kā Nīderlandes sacelšanās) starp Spānijas impēriju un Nīderlandes Septiņu Republiku Savienību beidzās ar 1648. gada Vestfālenes miera līgumu, kurā Spānijas karalis Filips VI atzina Nīderlandes ziemeļu provinču neatkarību, bet saglabāja kontroli pār dienvidu daļu jeb "Spāņu Nīderlandi" (1581-1714), kas vēlāk nonāca Austrijas pakļautībā. Pēc Napoleona kariem 1815. gadā   Vīnes kongresā izveidoja Nīderlandes Apvienoto Karalisti, no kuras atdalījās Beļģija (1830) un Luksemburga (1890).
Redback Networks
Redback Networks Inc. bija ASV uzņēmums, kas nodarbojās ar telesakaru aparatūras un programmatūras izgatavošanu interneta pakalpojumu sniedzējiem platjoslas pieslēgumu nodrošināšanai. Dibināts 1996. gadā. Kopš 2007. gadā Ericsson sastāvā.
Uzņēmums piedāvāja SmartEdge maršrutētājus.
Vēsture
Redback Networks 1996. gadā dibināja Gaurav Garg un Asher Waldfogel, bijušie Bay Networks un Cisco Systems darbinieki. Uzņēmuma akcijas 1998. gadā sāktas kotēt NASDAQ biržā.
1999. gada novembrī iegādāts uzņēmums Siara Systems, kas ražoja SmartEdge 800/1200 maršrutētāju platformu.
Es dziedāšu par tevi, tēvu zeme
"Es dziedāšu par tevi, tēvu zeme" ir populāra latviešu dziesma ar Tirzmalietes vārdiem, kas dziedāta Atmodas kustības laikā, izskanot koncertos un tautas sadziedāšanās reizēs kā uzticības zvērests dzimtenei.
Minnas Dzelzkalns (Tirzmalietes) dzejolis "Es dziedāšu par tevi, tēvu zeme" publicēts 1903. gadā žurnālā „Austrums”. Jēkabs Graubiņš dzejolim pielāgojis tolaik populāru tautas melodiju, kurai ir līdzība arī ar poļu baznīcas dziesmu „Panience na dobranoc” un krievu romanci „Накинув плащ, с гитарой под полою”. Dažos 19. gadsimta dziesmu krājumos kā melodijas autors norādīts čehu komponists Eduards Napravņiks.
2018. gadā "Es dziedāšu par tevi, tēvu zeme" ieņēma 62. vietu Radio SWH organizētajā LVtop100 aptaujā.
Baltijas Tehniskā augstskola
Baltijas Tehniskā augstskola bija tehniskā augstskola Rīgā, kas darbojās 1918. un 1919. gadā. Augstskolu uz pirmskara Rīgas Politehniskā institūta bāzes nodibināja pēc Brestļitovskas miera līguma noslēgšanas un Baltijas hercogistes suverenitātes atzīšanas 1918. gada 22. septembrī. Augstskolas rektors bija Voldemārs fon Knīrīms, kas Latvijas brīvības cīņu laikā devās bēgļu gaitās uz Vāciju. Latvijas Sociālistiskās Padomju Republikas pastāvēšanas laikā ar Pētera Stučkas parakstītu dekrētu 1919. gada 8. februārī Baltijas Tehnisko augstskolu likvidēja un izveidoja Latvijas Augstskolu profesora Paula Valdena vadībā.
Pēc Rīgas ieņemšanas 1919. gada maijā atkal uz īsu laiku atjaunoja Baltijas Tehnisko augstskolu. Pēc Strazdumuižas pamiera 1919. gada jūlijā Latvijas Pagaidu valdība Baltijas Tehnisko augstskolu slēdza un 28. septembrī atklāja kā Latvijas Augstskolu, ko 1923. gada 28. martā pārdēvēja par Latvijas Universitāti.
Andrejs Šeļakovs
Andrejs Šeļakovs (dzimis Dobelē ) ir Latvijas basketbolists, spēlē centra pozīcijā. 2023. gadā pārstāv Latvijas basketbola līgas (LBL) klubu BK Ventspils. Iepriekš spēlējis vairākos Latvijas un ārvalstu klubos.
Karjera
A. Šeļakovs ir 2006.—2007. gada LJBL sezonas čempions "Rīga/Pols" sastāvā. 2010.—2011. gada sezonā viņš Rīgas VEF sastāvā kļuva par LBL čempionu. Vēlāk spēlējis dažādās komandās gan Latvijā, gan ārzemēs (Spānijā, Ukrainā, Lietuvā, Polijā). 2020. gadā pievienojies BK Ventspils.
Spēlējis Latvijas U-16 (2004), U-18 (2005—2006) un U-20 (2007—2008) izlasēs. Bijis pieaugušo Latvijas basketbola izlases dalībnieks, tās sastāvā piedalījies divos Eiropas čempionāta finālturnīros: 2011. gada Eiropas čempionātā Lietuvā un 2013. gada Eiropas čempionātā Slovēnijā.
Maigas iela
Maigas iela ir iela Jūrmalā, Valteru apkaimē. Maigas iela sākas 50 metrus pirms krustojuma ar Gulbju ielu un beidzas krustojumā ar Piekrastes ielu. Kopējais ielas garums ir 260 metri, tā ir klāta ar grants un melnzemes segumu (melnzemes segums ir posmā no ielas sākuma līdz Gulbju ielai). Maigas ielā satiksmes kustība norit vienā joslā. Ielā ir savrupmāju apbūve.
Ielu savienojumi
Maigas iela ir savienota ar šādām ielām:
Galzemji
Galzemji ir ciems Bauskas novada Viesturu pagastā. Atrodas pagasta centrālajā daļā 4,9 km no pagasta centra Bērsteles, 17,4 km no novada centra Bauskas un 84,0 km no Rīgas.
Apdzīvotā vieta atrodas pie autoceļa V1002 (Dzirnieki–Pilsrundāle), Kapupes krastos.
Repidsitija
Repidsitija (en) ir pilsēta Dienviddakotas štatā, ASV. 2020. gadā pilsētā dzīvoja 80 169 iedzīvotāji. Pēc iedzīvotāju skaita Repidsitija ir Dienviddakotas otra lielākā pilsēta. Repidsitija atrodas Melno kalnu austrumu pakājē.
Pilsēta tika dibināta 1876. gadā. Repidsitija ir zināma kā "prezidentu pilsēta", jo tur atrodas dabiska izmēra bronzas prezidentu statujas.
Antoņīns Kvīčala
Antoņīns Kvīčala (cz; dzimis, miris ) bija čehu šahists un šaha problēmists.
Pēc profesijas advokāts.
Piemērs
Uzdevuma risinājums:
Divi varianti ar skaistu pareizu matu. Čehu skolas pamatlicējs Jans Dobruskis vēlāk teicis, ka šis bijis pirmais īstais čehu stila uzdevums.
Dienvidkurzemes novada ciemu uzskaitījums
Šajā uzskatījumā apkopoti Dienvidkurzemes novada ciemi pēc Latvijas Ģeotelpiskās informācijas aģentūras datubāzes. Dienvidkurzemes novads sastāv no Aizputes, Bārtas, Bunkas, Cīravas, Dunalkas, Dunikas, Durbes, Embūtes, Gaviezes, Gramzdas, Grobiņas, Kalētu, Kalvenes, Kazdangas, Lažas, Medzes, Nīcas, Otaņķu, Priekules, Rucavas, Sakas, Tadaiķu, Vaiņodes, Vecpils, Vērgales, Virgas pagastiem un Aizputes, Durbes, Grobiņas, Pāvilostas un Priekules pilsētām. Novada centrs atrodas Grobiņas pilsētā. Pēc LĢIA datiem Dienvidkurzemes novada teritorijā atrodas 197 ciemi (184 ciemi pašlaik pastāv, bet 13 ciemi ir daļēji izzuduši).
Uzskatījumā attēloti tikai tie ciemi, kas pašlaik pastāv vai ir daļēji izzuduši.
Aizputes pagasts
Aizputes pagasta centrs atrodas Rokasbirzē. Aizputes pagastā atrodas 7 ciemi, no tiem 2 vidējciemi un 5 mazciemi.
Bārtas pagasts
Bārtas pagasta centrs atrodas Bārtā. Bārtas pagastā atrodas 4 ciemi, no tiem 1 vidējciems, 1 mazciems un 2 skrajciemi.
Bunkas pagasts
Bunkas pagasta centrs atrodas Bunkā. Bunkas pagastā atrodas 3 ciemi — vidējciemi.
Dunalkas pagasts
Dunalkas pagasta centrs atrodas Dunalkā. Dunalkas pagastā atrodas 4 ciemi, no tiem 1 vidējciems un 3 mazciemi.
Dunikas pagasts
Dunikas pagasta centrs atrodas Sikšņos. Dunikas pagastā atrodas 9 ciemi, no tiem 1 vidējciems, 2 mazciemi, 5 skrajciemi un 1 vasarnīcu ciems.
Durbes pagasts
Durbes pagasta centrs atrodas Durbes pilsētā. Durbes pagastā atrodas 4 ciemi (mazciemi).
Embūtes pagasts
Embūtes pagasta centrs atrodas Vībiņos. Embūtes pagastā atrodas 4 ciemi, no tiem 1 vidējciems un 3 mazciemi.
Gaviezes pagasts
Gaviezes pagasta centrs atrodas Gaviezē. Gaviezes pagastā atrodas 7 ciemi, no tiem 1 vidējciems, 3 mazciemi un 3 skrajciemi.
Gramzdas pagasts
Gramzdas pagasta centrs atrodas Gramzdā. Ggramzdas pagastā atrodas 7 ciemi, no tiem 1 vidējciems, 2 mazciemi un 4 skrajciemi.
Grobiņas pagasts
Grobiņas pagasta centrs atrodas Dubeņos. Grobiņas pagastā atrodas 16 ciemi, no tiem 1 lielciems, 5 vidējciemi, 6 mazciemi un 3 vasarnīcu ciemi.
Kalētu pagasts
Kalētu pagasta centrs atrodas Kalētos. Kalētu pagastā atrodas 4 ciemi, no tiem 2 vidējciemi un 2 mazciemi.
Kalvenes pagasts
Kalvenes pagasta centrs atrodas Kalvenē. Kalvenes pagastā atrodas 6 ciemi, no tiem 1 vidējciems, 4 mazciemi un 1 skrajciems.
Kazdangas pagasts
Kazdangas pagasta centrs atrodas Kazdangā. Kazdangas pagastā atrodas 9 ciemi, no tiem 1 lielciems, 1 vidējciems, 5 mazciemi un 2 skrajciemi.
Lažas pagasts
Kazdangas pagasta centrs atrodas Apriķos. Lažas pagastā atrodas 7 ciemi, no tiem 1 vidējciems, 3 mazciemi un 2 skrajciemi un 1 vasarnīcu ciems.
Medzes pagasts
Medzes pagasta centrs atrodas Kapsēdē. Medzes pagastā atrodas 8 ciemi, no tiem 1 lielciems, 1 vidējciems, 5 mazciemi un 1 vasarnīcu ciems.
Nīcas pagasts
Nīcas pagasta centrs atrodas Nīcā. Nīcas pagastā atrodas 15 ciemi, no tiem 1 lielciems, 4 vidējciemi, 5 mazciemi un 5 skrajciemi.
Otaņķu pagasts
Otaņķu pagasta centrs atrodas Rudē. Otaņķu pagastā atrodas 10 ciemi, 3 vidējciemi, 5 mazciemi un 2 skrajciemi.
Priekules pagasts
Priekules pagasta centrs atrodas Priekules pilsētā. Priekules pagastā atrodas 9 ciemi, no tiem 3 vidējciemi, 2 mazciemi un 4 skrajciemi.
Rucavas pagasts
Rucavas pagasta centrs atrodas Rucavā. Rucavas pagastā atrodas 18 ciemi, no tiem 1 lielciems, 1 vidējciems, 4 mazciemi, 11 skrajciemi un 1 vasarnīcu ciems.
Sakas pagasts
Sakas pagasta centrs atrodas Pāvilostas pilsētā. Sakas pagastā atrodas 10 ciemi, no tiem 1 vidējciems, 3 mazciemi, 5 skrajciemi un 1 vasarnīcu ciems.
Tadaiķu pagasts
Tadaiķu pagasta centrs atrodas Lieģos. Tadaiķu pagastā atrodas 5 ciemi, no tiem 1 vidējciems un 4 mazciemi.
Vaiņodes pagasts
Vaiņodes pagasta centrs atrodas Vaiņodē. Vaiņodes pagastā atrodas 8 ciemi, no tiem 1 lielciems un 7 mazciemi.
Vecpils pagasts
Vecpils pagasta centrs atrodas Vecpilī. Vecpils pagastā atrodas 7 ciemi, no tiem 1 vidējciems un 6 skrajciemi.
Vērgales pagasts
Vērgales pagasta centrs atrodas Vērgalē. Vērgales pagastā atrodas 5 ciemi, no tiem 4 vidējciemi un 1 skrajciems.
Virgas pagasts
Virgas pagasta centrs atrodas Paplakā. Virgas pagastā atrodas 4 ciemi, no tiem 3 vidējciemi un 1 mazciems.
Velebits
Velebits (hr) ir kalnu grēda Horvātijas rietumos, daļa no Dināru kalnienes. Stiepjas gar Adrijas jūras krastu, atdalot to no Likas novada valsts iekšienē.
Grēda sākas pie Seņas ziemeļos un stiepjas līdz Zmraņas upes ietekai uz ziemeļrietumiem no Kninas. Grēdas rietumu, jūras puse ir gandrīz bez veģetācijas, bet austrumu, iekšzemes puse - apaugusi ar mežu. Kalnu grēdu raksturo karsta procesi. Sastopamas vairākas karsta alas, piemēram 1431 metru dziļā Lukina ala.
Velebitā ir bagātīga dzīvnieku un augu valsts. Visa grēda ir dabas parks. Šeit izveidoti divi nacionālie parki - Ziemeļvelebita nacionālais parks un Paklenicas nacionālais parks. Kalnu grēdā sastopams endēmisks augs Degenia velebitica.
Kalnu grēdu šķērso 5,68 kilometrus garais Sveti Roka tunelis.
Apvij rokas (dziesma)
"Apvij rokas" ir viena no Imanta Kalniņa sešām dziesmām ar Laimas Līvenas vārdiem, kuru viņš 1985. gadā komponēja grupai „Turaidas roze”.
Pirmie Imanta Kalniņa jaunās rokgrupas mēģinājumi notika komponista dzīvoklī Rīgā, to sākotnēji dziedāja Indra Karlsone. Kad par „Turaidas rozes” vadošo dziedātāju kļuva Olga Rajecka, dziesma tika pamatīgi pārveidota un ieguva jaunu skanējumu. 1990. gadā dziesma skanēja Olgas Rajeckas un grupas „Tango” priekšnesumā, tā izmantota arī režisora Igora Lingas videoklipā „Apvij rokas”. Dziesma bija iekļauta ap 2000. gadu iznākušajā grupas "Turaidas roze" albumā kasetes formā "Apvij rokas". 2018. gadā to iedziedāja Jānis Šipkēvics un grupa “Instrumenti”.
2018. gadā „Apvij rokas" ieguva 63. vietu Radio SWH rīkotajā LVtop100 aptaujā.
Marsela Efroimska
Marsela Efroimska (he; dzimusi Kfara Sabā) ir Izraēlas starptautiskā lielmeistare šahā (2016).
Biogrāfija
Piedzimusi no Padomju Savienības imigrējušā ģimenē. Sekmīgi pārstāvējusi Izraēlu Eiropas un Pasaules jauniešu šaha čempionātos dažādās vecuma kategorijās, kuros izcīnījusi piecas medaļas: trīs zelta (2007. gadā Pasaules jauniešu šaha čempionātā U12 vecuma grupā, 2009. gadā Pasaules jauniešu šaha čempionātā U14 vecuma grupā, 2009. gadā Eiropas jauniešu šaha čempionātā U14 vecuma grupā) sudraba (2013. gadā Eiropas jauniešu šaha čempionātā U18 vecuma grupā) un bronzas (2011. gadā Eiropas jauniešu šaha čempionātā U16 vecuma grupā).
Pārstāvējusi Izraēlas komandu lielākajos komandu šaha turnīros:
Griezes kustības enerģija
Griezes kustības enerģija ({E_k}_r) ir rotējošam ķermenim piemītoša enerģija. Ja ķermenis vienlaikus atrodas gan griezes, gan virzes kustībā, tad griezes kustības enerģija ir daļa no šī ķermeņa kinētiskās enerģijas.
kur I ir inerces moments attiecībā pret ķermeņa griešanās asi, \omega ir leņķiskais ātrums.
Čeiss Badingers
Čeiss Endrū Badingers (en; dzimis Ensinitasā, Kalifornijā) ir bijušais amerikāņu basketbolists, spēlējis vieglā uzbrucēja pozīcijā. Pēc basketbola karjeras beigām pievērsies pludmales volejbolam. Č. Badingeram ir daļēji latviešu izcelsme, tādēļ NBA karjeras laikā viņš ticis minēts kā potenciāls Latvijas basketbola izlases spēlētājs, taču šīs ieceres nav īstenojušās.
Pēc basketbolista karjeras beigām profesionālā līmenī spēlē pludmales volejbolu. Viņa partneris ir pieredzējis spēlētājs, divu olimpisko spēļu dalībnieks Sīns Rozentāls.
Č. Badingera mātes Māras Badingeres vecāki ir no Latvijas, Otrā pasaules kara laikā pārcēlušies uz dzīvi ASV. NBA karjeras laikā viņš ticis minēts kā potenciāls Latvijas basketbola izlases spēlētājs, taču šīs ieceres nav īstenojušās. Č. Badingera māsa Britanija un brālis Dankans ir profesionāli volejbolisti.
966. gads
966. gads bija gads, kas pēc Jūlija kalendāra sākās pirmdienā.
Dzīve ir skaista
"Dzīve ir skaista" (it) ir 1997. gada Itālijas drāma, kuras režisors, kā arī viens no producentiem un galveno lomu atveidotājiem ir Roberto Beninji. Filmas pirmizrāde notika.
Kad ebreju bibliotekārs un viņa dēls kļūst par holokausta upuriem, viņš izmanto savu humoru un iztēli, lai aizsargātu dēlu no briesmām viņu koncentrācijas nometnes apkārtnē.
Risako Kavai
Risako Kavai (ja; dzimusi ) ir japāņu brīvā stila cīkstone, 2016. un 2020. gada vasaras olimpisko spēļu čempione, vairākkārtēja Pasaules un Āzijas čempione.
Karjera
Risako tēvs bija grieķu-romiešu stila cīkstonis, kurš piedalījās 1989. gada pasaules čempionātā. Arī viņas divas māsas nodarbojas ar cīņas sportu.
Mācoties skolā, Risako uzvarēja vairākās nacionālajās jauniešu cīņas sacensībās. 2013. gadā viņa iestājās universitātē un 2014. gadā, startējot Japānas izlases komandā, ieguva Pasaules kausu cīņas sportā. 2015. gadā viņa ieņēma otro vietu pasaules čempionātā svara kategorijā līdz 63 kg, kas devai viņai ceļazīmi uz 2016. gada olimpiskajām spēlēm. 2016. gada februārī viņa ieguva zelta medaļu Āzijas čempionātā. Olimpiādes pusfinālā viņai uzvarēja krievu cīkstoni Innu Tražukovu, bet finālā — Baltkrievijas pārstāvi Mariju Mamašuku.
2017. gadā Kavai pārgāja uz svara kategoriju līdz 60 kg, kurā viņa uzvarēja Āzijas un Pasaules čempionātos. 2018. gada pasaules čempionātā Budapeštā divdesmit trīs gadu vecā japāņu cīkstone startēja svara kategorijā līdz 59 kg un otro reizi kļuva par pasaules čempioni. 2019. gada pasaules čempionātā, šoreiz startējot svara kategorijā līdz 57 kg, viņa atkal uzvarēja un ieguva čempiones titulu trešo gadu pēc kārtas.
2021. gada 5. augustā Tokijā 2020. gada vasaras olimpiskajās spēlēs svara kategorijā līdz 57 kg Risako Kavai finālcīņā pārspēja Baltkrievijas cīkstoni Irinu Kuračkinu un kļuva par olimpisko čempioni. Dienu pirms tam Risako māsa Jukako, startējot šajā olimpiādē svara kategorijā līdz 62 kg, arī kļuva par olimpisko čempioni.
Pols Džordžs
Pols Kliftonanto Džordžs (en; dzimis Palmdeilā, Kalifornijas štatā) ir amerikāņu basketbolists, spēlē vieglā uzbrucēja un uzbrūkošā aizsarga pozīcijā. Pašlaik (2020) pārstāv NBA klubu Losandželosas "Clippers". P. Džordžs ir sešas reizes piedalījies NBA Visu Zvaigžņu spēlē, bet 2019. gadā iekļauts NBA simboliskajā aizsardzības pirmajā izlasē.
Aleksejs Zagrebeļnijs
Aleksejs Zagrebeļnijs (dzimis 1974. gada 13. martā Rīgā) ir uzņēmējs, uzņēmuma R.Evolution City dibinātājs un valdes loceklis. Dzimis 1974. gadā Rīgā un mācījies Rīgas 32. vidusskolā. Pēc tam mācības turpināja Puškina licejā un Rīgas 74. vidusskolā. 1995. gadā viņš absolvēja Rīgas Aviācijas universitātes Ekonomikas fakultāti.
Pols Džordžs
Karjera
Spēlējis NCAA, kur pārstāvēja Kalifornijas štata universitātes Frezno basketbola komandu "Bulldogs". NCAA nospēlēja divas sezonas. 2010. gada NBA draftā P. Džordžu Indiānas "Pacers" izraudzījās pirmajā kārtā ar 10. kārtas numuru. Debijas sezonā viņš tika iekļauts līgas simboliskajā debitantu otrajā izlasē. 2012. gadā piedalījās Rising Stars Challenge spēlē NBA Visu zvaigžņu spēles nedēļas nogalē.
Aleksejs Zagrebeļnijs
2003. gadā dibināja nekustamo īpašumu un investīciju uzņēmumu R.Evolution City. Vēlāk 2016. gadā dibināja R.Evolution GmbH Berlīnē, Vācijā, un R.Evolution Strategy SL Barselonā, Spānijā.
Pols Džordžs
Karjera
Turpmākajās sezonās P. Džordžs strauji progresēja un 2012.—2013. gada sezonā tika atzīts par sezonas visvairāk progresējušāko spēlētāju. Šai sezonā viņš tika uzaicināts uz Visu zvaigžņu spēli, bet sezonas beigās iekļauts NBA simboliskajā trešajā izlasē un otrajā aizsardzības izlasē. Pēc nākamās sezonas, īpaši uzteicot spēli aizsardzībā, viņu iekļāva jau aizsardzības pirmajā izlasē. Šajā sezonā P. Džordžs guva vidēji 21,7 punktus spēlē.
2014. gada vasarā P. Džordžs tika uzaicināts spēlēt ASV izlasē un piedalījās tās nometnē Lasvegasā. Tās laikā treniņspēlē pēc Džeimsa Hārdena pārkāpuma viņš guva smagu kājas traumu, kuras rezultātā spēlētājs izlaida gandrīz visu 2014.—2015. gada sezonu. Nākamajā sezonā bija NBA Visu zvaigžņu spēles rezultatīvākais spēlētājs (ar 41 gūto punktu par vienu punktu atpalika no Visu zvaigžņu spēles rekorda).
Aleksejs Zagrebeļnijs
Aleksejs Zagrebeļnijs ir ilgtspējīgas arhitektūras piekritējs, ar R.Evolution City attīstot ēkas, kas rada savu mikrovidi, apvienojot jau bijušas celtnes ar jaunajām, kas iekļaujas pilsētas ainavā. Viņš ir koncepciju autors vairākiem uzņēmuma projektiem, tostarp tiem, kas ir guvuši arī starptautisku atzinību, piemēram, House of the Flying Trees un kvartālam LEGEND.
Pols Džordžs
Karjera
2017. gada vasarā P. Džordžs nonāca NBA klubā Oklahomasitijas "Thunder" maiņas darījumā pret Viktoru Oladipo un lietuviešu basketbolistu Domantu Saboni. Pēc divām sezonām "Thunder", kur P. Džordžs bija viens no komandas līderiem kopā ar Raselu Vestbruku, viņš 2019. gada jūlijā tika aizmainīts uz Losandželosas "Clippers". Maiņas darījumā pret P. Džordžu tika atdots Danilo Gallināri, Šejs Gildžess-Aleksandrs un piecas pirmās kārtas draftas izvēles, tādējādi šis kļuva par vienu no lielākajiem maiņas darījumiem līgas vēsturē. Lai darījums notiktu nozīmīga loma bija tikko "Clippers" sastāvā nokļuvušajam basketbolistam Kavai Leonardam, abi spēlētāji kopā veidoja komandas līderu pāri, taču Covid-19 pandēmijas ietekmētajā sezonā P. Džordžam neizdevās parādīt labāko sniegumu izslēgšanas spēlēs, un komanda apstājās Rietumu konferences otrajā kārtā, piekāpjoties Denveras "Nuggets". 2020. gada 10. decembrī P. Džordžs noslēdza jaunu četru gadu līgumu ar "Clippers", kas paredz, ka spēlētājs šajā laika posmā saņems 190 miljonu dolāru lielu atalgojumu.
Aleksejs Zagrebeļnijs
Projekti un apbalvojumi
Alekseja Zagrebeļnija vadībā uzņēmums R.Evolution City ir attīstījis vairākus ēku kompleksus — "Tomsona Terases", kas bija pirmā Rīgas klusā centra apkaimē uzbūvētā elitārā māja, House of the Flying Trees (HOFT), LOFT & Rosegold, uzņēmējai Emīlijai Beņjamiņai veltīto Villa Milia, filozofiem Johanam Georgam Hāmanim un Johanam Gotfrīdam Herderam veltīto ēku kompleksu "Filozofu rezidence", šahistam Mihailam Tālam veltīto TAL Residence, 20. gadsimta personībām veltīto LEGEND. un citus.
Pols Džordžs
ASV izlase
kopā ar ASV izlasi kļuva par olimpisko čempionu.
Aleksejs Zagrebeļnijs
Projekti un apbalvojumi
Projekti ir saņēmuši vairākus apbalvojumus, piemēram, TAL Residence saņēma SPEAR'S Russia Awards 2013 balvu par labāko investīciju objektu Rīgā, FIABCI Prix d'Excellence Awards 2013 nominācijā Urban Residential Real Estate un Luxury Lifestyle Awards 2014 balvu.
Hidroksilamīns
Hidroksilamīns (NH2OH) ir bezkrāsaina kristāliska (adatveida kristāli) viela, kas viegli šķīst ūdenī, veidojot hidroksilamīna hidrātu NH2OH·H2O. Šķīst arī metanolā un etanolā, nešķīst ēterī. Hidroksilamīns ir higroskopisks un viegli sadalās. Tīri preparāti ir samērā stabili, bet piemaisījumi, it sevišķi sārmi, paātrina sadalīšanos. Hidroksilamīns kūst pie 33 °C, bet pamazām sāk sadalīties jau pie 15 °C. Tālāk sildot izkusušu hidroksilamīnu, tas eksplodē. Strauji ar atklātu liesmu uzkarsējot mēģenē hidroksilamīna pilienu, notiek sprādziens ar šautenes šāvienam līdzīgu troksni.
Vēsture
Hidroksilamīnu pirmo reizi ieguva vācu ķīmiķis Vilhelms Losens (Wilhelm Clemens Lossen) hidroksilamīna hidrohlorīda formā 1865. gadā; Losens iedarbojās ar sālsskābi uz alvu etilnitrāta klātienē. Tīrā veidā hidroksilamīnu ieguva 1891. gadā nīderlandiešu ķīmiķis Lobrijs de Bruins {Cornelis Adriaan Lobry van Troostenburg de Bruyn) un franču ķīmiķis Leons Moriss Krismers (Léon Maurice Crismer).
Iegūšana
Šo anjonu pēc tam hidrolizē, lai iegūtu hidroksilamonija sulfātu:
Šveiciešu ķīmiķis Juliuss Tafels (Julius Tafel) atklāja, ka hidroksilamīna hidrohlorīdu vai hidroksilamonija sulfātu var iegūt, elektrolītiski reducējot slāpekļskābi ar sālsskābi vai attiecīgi ar sērskābi :
Hidroksilamīnu var arī iegūt, reducējot slāpekļpaskābi vai kālija nitrītu ar hidrogēnsulfītiem:
Laboratorijās tīru hidroksilamīnu iegūst, destilējot vakuumā hidroksilamīna sāļus.
Molekulas uzbūve
Hidroksilamīna molekulu var uzskatīt par amonjaka molekulu, kam viens ūdeņraža atoms aizvietots ar hidroksilgrupu.
Ķīmiskās īpašības
Hidroksilamīna ķīmiskās īpašības ir samērā līdzīgas hidrazīna īpašībām. Hidroksilamīna ūdens šķīdumam ir sārmaina reakcija. Svaigam šķīdumam nav nekādas smaržas, bet stāvot tas sadalās par ūdeni, amonjaku un slāpekli. Ar skābēm hidroksilamīns viegli veido hidroksilamonija sāļus, vairums no kuriem viegli šķīst ūdenī (nešķīst hidroksilamonija fosfāts un arsenāts).
Hidroksilamīns ir spēcīgs reducētājs. Tas reducē Fēlinga šķīdumu, sārmainā šķīdumā no dzīvsudraba sāļiem izdala brīvu dzīvsudrabu, dzelzi(III) reducē līdz dzelzij(II).
Paskābinātā šķīdumā oksidējas ar bromu līdz slāpekļskābei:
Ir pazīstamas arī reakcijas, kurās hidroksilamīnam ir oksidētāja īpašības, piemēram, tas oksidē sērūdeņradi līdz brīvam sēram:
Izmantošana
Izmanto ķīmijas laboratorijās par reducētāju, lieto arī organiskajā sintēzē. Lieto krāsainajā fotogrāfijā par attīstītāja sastāvdaļu.
Čehijas un Slovākijas Federatīvā Republika
Čehijas un Slovākijas Federatīvā Republika (cs, sk), no 1990. gada 29. marta līdz 20. aprīlim Čehoslovākijas Federatīvā Republika (cs, sk), bija Čehoslovākijas valsts oficiālais nosaukums līdz tās sadalīšanai 1992. gada 31. decembrī.
Nosaukuma pieņemšana
Valsts oficiālais nosaukums pēdējos 30 komunistiskās varas gados bija "Čehoslovākijas Sociālistiskā Republika" gan čehu, gan slovāku valodās (Československá socialistická republika jeb ČSSR). 1989. gada decembrī — mēnesi pēc Samta revolūcijas — prezidents Vāclavs Havels paziņoja, ka vārds “Sociālistiskā” tiks izsvītrots no valsts oficiālā nosaukuma. Daudziem šķita, ka tā tiks dēvēta vienkārši par “Čehoslovākijas Republiku”, kas bija oficiālais tās nosaukums no 1920. līdz 1938. gadam un no 1945. līdz 1960. gadam. Tomēr slovāki jutās aizskarti, jūtot sevi tikai kā Čehijas pielikumu. Slovākijas politiķi paziņoja, ka tas nesaskan ar Slovākijas līdzvērtīgo statusu, un pieprasīja valsts vārdu uzrakstīt ar defisi (t. i, "Čehu-Slovāku Republika"), kā tika rakstīts Čehoslovākijas neatkarības sākumposmā no 1918. gada līdz 1920. gadam un atkal 1938.—1939. gadā. Pēc tam prezidents Havels piedāvāja "Čeho-Slovākijas Republiku" — priekšlikumu, kas nepatika Čehijas politiķiem, kuri redzēja tajā atgādinājumu par 1938. gada Minhenes vienošanos, kuras rezultātā nacistiskā Vācija pievienoja sev daļu no Čehijas teritorijas.
Čehoslovākijas parlaments 1990. gada 29. martā nolēma, ka valsts pilnajam nosaukumam jābūt “Čehoslovākijas Federatīvajai Republikai”, ar to skaidri apliecinot, ka valsts ir federācija. Nosaukums bija jāraksta bez defises čehu valodā (Československá federativní republika), bet ar defisi slovāku valodā (Česko-slovenská federatívna republika). Nākotnē pieņemamajā likumā par valsts simboliem bija jākodificē šāda neoficiāla vienošanās par Slovākijas nosaukuma formu.
Šis risinājums tika atzīts par neapmierinošu, un mazāk nekā mēnesi vēlāk, 1990. gada 20. aprīlī, parlaments atkal mainīja valsts nosaukumu uz “Čehijas un Slovākijas Federatīvā Republika” (cs, sk, vai ČSFR). Šis likums skaidri uzskaitīja garos formas nosaukumus abās valodās un paziņoja, ka tie ir līdztiesīgi.
Kompromiss izraisīja vēl arī valodnieciskas ķildas. Parasti čehu un slovāku valodās saliktos nosaukumos ar lielo burtu tiek rakstīts tikai pirmais vārds. Ar visu lietvārdu lielo burtu lietošanu tika noņemti Slovākijas prestiža jautājumi, bet sadusmoti valodnieki.
Kaut arī slovāki pieprasīja lietot defises vārdu (čehu, slovāku: spojovník), čehi to sauca par domuzīmi (cs). Kaut arī čehu un slovāku rakstībā ir izteikta atšķirība starp defisi un domuzīmi (defise tiek izmantota, lai apzīmētu savienojumu starp diviem vārdiem, bet domuzīmi izmanto citos gadījumos), gan čehi, gan slovāki parasti lieto terminu pomlčka (domuzīme) abiem.
Sadalīšanās
1992. gadā Čehijā ievēlēja Vāclavu Klausu un citus labējus politiķus, kas pieprasīja vai nu vēl stingrāku apvienošanos ("dzīvotspējīgu federāciju"), vai divas neatkarīgas valstis. Savukārt Slovākijā ievēlēja kreisāka novirziena politiķus, kuri ar Vladimiru Mečaru priekšgalā gribēja konfederāciju. Abas puses jūnijā uzsāka biežas un intensīvas sarunas, kuras nenesa pietiekamu kompromisu. 17. jūlijā Slovākijas parlaments pieņēma Slovākijas tautas neatkarības deklarāciju. Sešas dienas vēlāk Klauss un Mečars piekrita likvidēt Čehoslovākiju tikšanās laikā Bratislavā. Čehoslovākijas prezidents Vāclavs Havels atkāpās no amata, lai nepiedalītos valsts sašķelšanā, pret kuru viņš iebilda; 1992. gada septembra aptaujā tikai 37% slovāku un 36% čehu atbalstīja sadalīšanu. Tāpēc abas puses izvairījās rīkot referendumu par valsts sadalīšanu un nokārtoja to parlamentu līmenī. Vēlāk Klauss apgalvoja, ka no referenduma nebūtu bijis nekādas jēgas apstākļos, kad visi Slovākijas puses politiķi vienalga bija noskaņoti panākt neatkarību.
Sarunu mērķis mainījās uz mierīgas sadalīšanās panākšanu. 13. novembrī Federālā asambleja pieņēma "Konstitūcijas aktu 541", kas noteica īpašuma sadalījumu starp Čehijas un Slovākijas zemēm. Ar "Konstitūcijas aktu 542", kas tika pieņemts 25. novembrī, puses piekrita Čehoslovākijas likvidācijai no 1992. gada 31. decembra.
Setomā
No 1918. gada līdz 1944. gadam Pečoru rajons bija Igaunijas sastāvā, un tika izveidots atsevišķais Petseri apriņķis. 1944. gadā daļa no Petseri apriņķa tika pievienota Pleskavas apgabalam. Pēc Padomju Savienības sabrukšanas, starp Igauniju un Krieviju izraisijās strīds par reģionu, kas beidzās 1995. gadā, kad Igaunija un Krievija parakstīja robežu līgumu un Igaunija atteicās no pretenzijām uz Pečoru rajonu.
2017. gadā administratīvās reformas gaitā tika izveidots atsevišķais Setomā pagasts ar centru Verskā. Tajā tika apvienota teritorija kuru apdzīvo seti.